Det ble antatt at en seier for den pro-vestlige Jusjtsjenko ville føre til en stopp i integreringen av Ukraina inn i Samveldet av uavhengige stater, og muligens en kansellering av det økonomiske frihandelsområdet (Fellesøkonomisk rom) som var blitt forhandlet frem av Russland, Ukraina, Belarus og Kasakhstan. Denne avtalen ble signert av det ukrainske parlamentet Verkhovna Rada i mai 2003. Det ble videre hevdet at Jusjtsjenko vil arbeide for å få Ukraina i tettere kontakt med det vestlige Europa, og at han muligens vil jobbe for en tilslutning til EU og NATO.